
ДО
ОБЩИНСКИ СЪВЕТ
ГР. БУРГАС


ДОКЛАДНА ЗАПИСКА

ОТ ДИМИТЪР НИКОЛОВ
КМЕТ НА ОБЩИНА БУРГАС



Относно: Продажба на общинско жилище, находящо се в гр. Бургас, ул. „Антим I“ №45, ет. 1, на наемател, настанен по административен ред
	       
УВАЖАЕМИ ОБЩИНСКИ СЪВЕТНИЦИ,

	В Община Бургас е постъпило писмо с вх. №61-00-44/11.02.2026 г. от председателя на Общински съвет – Бургас (изх. №08-00-5459/11.02.2026 г. на Общински съвет – Бургас), с което е изпратена подадена в Общински съвет – Бургас молба с вх. №08-00-18045/10.02.2026 г. от г-жа М.Г.Е., за разглеждане и предприемане на необходимите действия по компетентност.
	С молбата до председателя на Общински съвет – Бургас г-жа Е. представя Решение №758/23.01.2026 г. на Върховен административен съд на Република България, по адм. дело №7590/2025г., с което са оставени в сила Решение №3303/08.04.2025 г. и Определение  №5293/10.06.2025 г. на Административен съд – Бургас, по адм. дело №2257/2024г.
	С цитираното Решение №3303/08.04.2025 г. по адм. дело №2257/2024г., Административен съд – Бургас е обявил нищожността на Протоколно решение №16/26.11.2024 г. по т. 9 на Общински съвет – Бургас, с което Общински съвет – Бургас не подкрепя моя докладна записка с вх. №08-00-16325/18.11.2024 г. в Общински съвет – Бургас (изх. №53-00-231(3)/ 18.11.2024 г. на Община Бургас) и проекта за решение за продажба на общинско жилище, находящо се в гр. Бургас, ул. „Антим I“ №45, ет. 1, на г-жа Е. - наемател, настанен по административен ред.  
	В мотивите си Административен съд – Бургас достига до извода, че „липсва решение“ на колективния орган по цитираната докладна записка, въпреки че в протокола от проведеното заседание на Общински съвет - Бургас е вписано, че решение е взето и същото е със съдържание: „Не подкрепя докладната записка и проекта за решение“, а касационният съдебен състав на Върховния административен съд на Република България счита, че Общински съвет – Бургас дължи ново произнасяне по заявлението на г-жа Е. за закупуване на процесното общинско жилище в гр. Бургас.
	Съдържанието на моя докладна записка с вх. №08-00-16325/18.11.2024 г. в Общински съвет – Бургас (изх. №53-00-231(3)/18.11.2024 г. на Община Бургас) е следното:
В Община Бургас е постъпило писмо с вх. №53-00-231/16.05.2024 г. от директора на ОП „Общински имоти“ – Бургас, относно решение на комисията по чл. 8, ал. 2 от Наредбата за условията и реда за установяване на жилищните нужди на граждани, настаняване под наем и продажба на общински жилища (НУРУЖНГННПОЖ), приета от Общински съвет – Бургас, взето по точка I от дневния ред на проведеното на 09.04.2024 г. заседание на комисията (Протокол №3), прието в изпълнение на Решение №2739/07.03.2024 г. на Върховен административен съд на Република България, по адм. дело №9254/2023 г.
Община Бургас е собственик на недвижим жилищен имот, представляващ самостоятелен обект в сграда – жилище/апартамент с идентификатор 07079.610.107.1.1 по одобрени КККР на гр. Бургас, находящ се на етаж 1 в жилищна сграда със смесено предназначение, с идентификатор 07079.610.107.1, с адрес на имота: гр. Бургас, ул. "Антим I" №45, състоящ се от входно и изолационно предверие, вестибюл, две спални, кухня - трапезария и баня-тоалетна, целият със застроена площ  87,19 кв.м, съгласно схема №15-583125-07.06.2024 г., издадена от СГКК - гр. Бургас, ведно с 16,40 % идеални части от общите части на сградата (8,04 кв.м) и от правото на строеж в имота, за който е съставен Акт №10525/31.10.2024 г. за частна общинска собственост.
Със Заповед №1904/11.11.1994 г. на кмета на Община Бургас в гореописаното жилище, актувано към него момент с Акт №6580/14.05.1982 г. за държавна собственост, са настанени две семейства – М.Г.Е.с двамата й сина, както и Г.К.Е. със съпругата му Й.Р.Е., последните двама са родители на М.Г.Е. (общо 5 души). Г.Е. е починал на 24.12.1994 г., а Й.Е. е починала на 29.05.1998 г., видно от служебно издадено от Община Бургас удостоверение за наследници рег. №ЕД-5374/08.11.2024 г.
Съгласно нотариален акт №31, том III, дело №775/09.02.1995 г. за отстъпване право на строеж – суперфиция, М.Е., майка й Й.Е. и други физически лица отстъпват право на строеж на ЕТ „Стройрест Н-Н-Ненчо Ненчев“ върху съсобствения си недвижим имот, представляващ УПИ XI-5811 в кв. 28 по действащия ПУП-ПРЗ на ж.к. „Възраждане“, гр. Бургас, срещу задължението приобретателят да изгради със собствени средства жилищна града, която ще е с четири жилищни етажа, избен етаж, партерен етаж и мансарден етаж. Съгласно точка 2 на цитирания нотариален акт, М. Е. и Й.Е. стават изключителни собственици на апартамент десен на втори жилищен етаж, със застроена площ 83,45 кв.м, състоящ се от две спални, дневна трапезария, кухня, баня, тоалетна, коридор, ведно с 12 кв.м ид. части от общите части на сградата и правото на строеж в имота, както и избено помещение №7, със застроена площ 8,75 кв.м и 8 кв.м ид. части от общите части на избения етаж.
С молба с вх. рег. №94-М-119/11.12.1996 г. в Община Бургас, М. Е. е поискала да й бъде продадено жилището на ул. „Антим I“ №45, ет. 1, като към молбата е приложена декларация от 10.12.1996 г., в която същата е декларирала, че не притежава: жилище (ид. част) или право на строеж, вила (ид. част) или право на строеж във вилна зона или курортно място, жилище (ид. част) в селата, ползвано като вила, придобито след 30.03.1973 г., на стойност над 6600 лева, жилище, придобито със заповед за отчуждаване и обезщетяване или чрез включване в ЖСК, групов строеж, не притежава и лека кола. 
Към датата на подаване на гореописаната молба в Община Бургас няма приключила процедура за издаване на заповед на областния управител на област Бургас за отписване от актовете за държавна собственост на визирания апартамент и предаването му на Община Бургас, съгласно Закона за държавната собственост. Жилището е отписано в полза на Община Бургас едва през 1998 г. (Заповед №РД-11-810/10.07.1998 г. на областен управител на област Бургас), поради което с писмо с изх. №ОС-94-М-119/96/08.12.1997 г. на кмета на Община Бургас г-жа Е. е уведомена, че компетентността за произнасяне по молбата й за закупуване на жилището е на областния управител на област Бургас.
В резултат на гореописаното, г-жа Е. е подала молба вх. №91-02-18/11.02.1998 г. в Областна администрация – Бургас за закупуване на жилището, като същата е препратена по компетентност до кмета на Община Бургас. В отговор, с писмо с изх. №ОС-06-02-182/19.06.1998 г. от кмета на Община Бургас, г-жа Е. е уведомена, че общински жилища в сгради до три етажа включително, намиращи се е върху терени, предназначени за средноетажно и многоетажно жилищно строителство, не могат да се продават, съгласно чл. 48, ал. 1, т. 2 от Закона за общинската собственост (ред. ДВ. бр. 22 от 24.02.1998 г.).
След отписване на апартамента в полза на Община Бургас, г-жа Е. е подала в Община Бургас две нови идентични молби за закупуване на общинското жилище (вх. №№ОС-94-М-99/25.09.1998 г. и ОС-94-М-99/ 09.11.1998 г.).
С решение на Общински съвет – Бургас, прието по т. 5.2. от дневния ред на проведеното на 28.05.1999 г. заседание (Протокол №45) е определен броят, вида и местонахождението на общинските жилища за продажба, като жилището на ул. „Антим I” №45 е описано в т. 31 на цитираното решение. 
С писмо с изх. №94-М-119/96/29.02.2000 г. на кмета на Община Бургас г-жа Е. е уведомена, че продажба на жилището, в което е настанена не може да бъде извършена, тъй като не са налице изискванията на чл. 5, ал. 1, т. 3 от Правилника за прилагане на Закона за общинската собственост (отм.), защото същата е прехвърлила имот след 13.03.1990 г.
С нотариален акт №105, том 54, дело №15536/1997 г. за продажба на недвижим имот, М.Е. и Й.Е. продават на К.М.Е. – син на първата и внук на втората собствения си апартамент, със застроена площ 82,10 кв.м, състоящ се от две спални, дневна, трапезария, кухня, баня, тоалетна, коридор, находящ се на втори етаж в жилищната сграда, построена с отстъпеното през 1995 г. право на строеж в УПИ XI-5811 в кв. 28 по действащия ПУП-ПРЗ на ж.к. „Възраждане“, гр. Бургас, ул. „Ал. Стамболийски“ №43, ведно със съответните ид. части от общите части от сградите и правото на строеж в имота, заедно с избено помещение №7, със застроена площ 7,07 кв. м, със съответните ид. части от общите части на избения етаж, както и ¼ идеална част от дворното място, цялото с площ 353 кв.м.   
След уведомителното писмо от кмета на Община Бургас, М. Е. подава две нови молби за закупуване на общинското жилище с вх. №94-М-56/10.04.2000 г. и от 31.08.2000 г., като в последната искането е да бъде изпълнено решение на Общински съвет – Бургас, прието по т. 5.2. от дневния ред на проведеното на 28.05.1999 г. заседание (Протокол №45), с което жилището е определено за продажба.
[bookmark: _GoBack]С копие на писмо с изх. №Ж-213-П/11.08.2000 г. от кмета на Община Бургас до Министерски съвет, отдел „Приемна“, г-жа Е. отново е уведомена, че същата не отговаря на законовите изисквания за закупуване на общинското жилище и следва да освободи същото, предвид придобития от нея собствен апартамент на ул. „Ал. Стамболийски“ №43, който в последствие заедно с майка й са прехвърлили на сина й К.Е..
Предвид гореописаното, със Заповед №294/17.02.2006 г. на кмета на Община Бургас са прекратени наемните правоотношения с М.Е. за общинското жилище ул. „Антим I“ №45, като в заповедта е посочено още, че за извършените сделки наемателката не е уведомила Община Бургас и е подавала нееднократно декларации с невярно съдържание. 
Заповед №294/17.02.2006 г. на кмета на Община Бургас е отменена с решение №12387/11.12.2006 г. на Върховен административен съд на Република България, по адм. дело №5643/2006 г. Видно от мотивната част на цитираното решение, съдът е приел, че притежаваните от М.Е. ид. части от апартамента на ул. „Ал. Стамболийски“ №43, гр. Бургас, не могат да задоволят жилищните й нужди, съгласно чл. 8, ал. 1 от Наредбата за реда за управление и разпореждане с общински жилища, приета на 31.05.2005 г. от Общински съвет – Бургас. Освобождаването от тези ид. части през 1997 г. не следва да се тълкува като основание за прекратяване на наемния договор по смисъла на чл. 2, т. 3 от Наредбата. Изменението в имотното състояние на наемателя в тази хипотеза на закона следва да се тълкува в смисъл на радикално разрешаване на жилищния проблем на наемателя, в какъвто смисъл е духът на закона, а не формалното приложение на буквата на закона.
След отмяната на Заповед №294/17.02.2006 г. на кмета на Община Бургас и до настоящия момент г-жа Е. продължава да обитава общинското жилище сама.
С решение на Общински съвет – Бургас, прието по т. 9 от дневния ред на проведеното на 19.05.2011 г. заседание (Протокол №49), предназначението на общинското жилище, в което г-жа Е. продължава да е наемател, заедно с още други общински жилища, e променено от „жилище за настаняване под наем на граждани с установени жилищни нужди“ в „жилище за продажба“. 
Видно от постъпило в Община Бургас писмо с изх. №94-01-28501-(7)/ 25.07.2019 г. от директора на ОП „Общински имоти“ – Бургас, след извършена проверка в предприятието не са открити данни за последваща промяна на предназначението, но от Протокол №12/31.08.2011 г. (т. 37) на комисията по чл. 8, ал. 1 от Наредбата за условията и реда за установяване на жилищните нужди на граждани, настаняване под наем и продажба на общински жилища (НУРУЖНГННПОЖ) е видно, че не са налице условията на чл. 37, т. 4 от Наредбата, поради което комисията не предлага продажба на общинското жилище на г-жа Е., като прави предложение да бъде издадена настанителна заповед, съгласно чл. 19, ал. 1 от Наредбата. Решението не е обжалвано от г-жа Е..
С няколко свои последващи решения (Протоколи №№16/2012 г., 8/2013 г. и 1/08.01.2015 г.) комисията нееднократно предлага г-жа Е. да бъде пренастанена в по-малко жилище, с жилищна площ до 25,00 кв.м, съгласно чл. 19, ал. 1, т. 1 от НУРУЖНГННПОЖ. 
С писмо с изх. №91-00-36/1/07.06.2016 г. на директорът на ОП „Общински имоти“ – Бургас г-жа Е. е уведомена, че предвид взетите от комисията по чл. 8, ал. 1 от НУРУЖНГННПОЖ решения в периода 2011 г. – 2015 г., трябва да бъде пренастанена в по-малко общинско жилище, с до 25,00 кв.м жилищна площ, тъй като обитаваното от нея жилище е с жилищна площ 40,70 кв.м и застроена площ 87,19 кв.м.  
След получаване на гореописаното писмо, в Община Бургас е подадена нова молба с вх. №94-01-19474/13.06.2016 г. от г-жа Е., с искане да бъде приведено в изпълнение решение на Общински съвет – Бургас, прието по т. 5.2. от дневния ред на проведеното на 28.05.1999 г. заседание (Протокол №45) и общинското жилище на ул. „Антим I” №45 да й бъде продадено.
С писмо с изх. №91-00-36/4/08.08.2016 г. на директорът на ОП „Общински имоти“ – Бургас г-жа Е. е уведомена, че след направена проверка от технически лица на общинското предприятие е установено, че жилищните помещения на общинския апартамент са следните: спалня 1 – 12,52 кв.м, спалня 2 – 12,98 кв.м, преходна дневна – 16,24 кв.м, кухня – 12,82 кв.м, баня (WC) – 1, 40 кв.м, антре – 2,07 кв.м, вестибюл – 14,23 кв.м, както и това, че към момента на проверката описаните помещения се ползват по предназначение, видно от обзавеждането в тях. С писмото г-жа Е. е уведомена още и за това, че и според подадената с вх. №91-00-36(3)/ 25.07.2016 г. в общинското предприятие от нея обяснителна записка за определяне на размера на жилищна площ на жилищните помещения на общинския апартамент, изготвена от инж. Здравка Чернева Андреева, жилищна площ е 25,35 кв.м, която също не отговаря на условието на чл. 37, ал. 1, т. 4, във връзка с чл. 19, ал. 1, т. 1 от НУРУЖНГННПОЖ. Предвид гореописаното, г-жа Е. отново е уведомена, че следва да освободи доброволно общинското жилище, а при отказ ще бъде открито административно производство за прекратяване на наемното отношение.
След гореописаното в Община Бургас са постъпили нови жалби от г-жа Е., като цялата кореспонденция, водена с общинската администрация през годините и жалбите си г-жа Е. многократно е адресирала и до Министерски съвет и до министър – председателя на Република България.    
С писмо с изх. №94-01-28501(4)/21.11.2016 г. г-жа Е. е уведомена, че се открива административно производство за издаване на заповед по чл. 46, ал. 2 от Закона за общинската собственост, за прекратяване на наемното правоотношение за общинското жилище, ползвано от нея, тъй като нетният й средномесечен доход за предходните шест месеца е по-висок от една минимална работна заплата за страната към 2016 г. Считано от 01.01.2017 г. минималната заплата е увеличена, поради което административното производство е прекратено.
С ново заявление с вх. №94-01-2801(5)/23.11.2016 г. в Община Бургас г-жа Е. отново е поискала да бъде издадена заповед, с която в изпълнение на решението на Общински съвет – Бургас от 1999 г. да бъде определена за купувач на общинския апартамент. По цитираното заявление е налице мълчалив отказ, който е обжалван и отменен, съгласно Решение №26/05.01.2018 г . на Административен съд – Бургас, по адм. дело №40/2017 г., потвърдено с Решение №148/19.07.2018 г. по същото адм. дело на Административен съд – Бургас и Решение №8316/04.06.2019 г. на Върховен административен съд на Република България, по адм. дело №13933/2018 г.,  като преписката е върната на Община Бургас за произнасяне по подаденото заявление, при съобразяване със задължителните указания на съда по тълкуването и прилагането на закона.
С искане с вх. №94-01-28501(6)/11.07.2019 г. в Община Бургас от г-жа Е. за пореден път е поискано произнасяне по заявление с вх. №94-01-2801(5)/ 23.11.2016 г. в Община Бургас, предвид влязлото в сила Решение №26/05.01.2018 г. на Административен съд – Бургас, по адм. дело №40/2017 г.
Във връзка с гореописаното, с мое Решение №2366/26.08.2019 г. са оставени без разглеждане искания с вх. №№94-01-2801(5)/23.11.2016 г. и 94-01-28501(6)/11.07.2019 г. от г-жа Е., за издаване на заповед за продажба на общинското жилище, като недопустими. Решението е обжалвано, като с Определение №364/24.02.2020 г. на Административен съд – Бургас, по адм. дело №2278/2019 г., потвърдено с Определение №7766/  18.06.2020 г. на Върховен административен съд на Република България, по адм. дело №4756/2020 г., жалбата на г-жа Е. против мое Решение №2366/26.08.2019 г. е отхвърлена.
Г-жа Е. е подала ново поредно заявление с вх. №94-01-32521/ 06.10.2020 г. в Община Бургас, с искане да бъде издадена заповед, с която в изпълнение на решение на Общински съвет – Бургас, прието през 1999 г. да бъде определена за купувач на общинския апартамент. Отново е подадена жалба от заявителката до Административен съд - Бургас срещу мълчалив отказ по последното й заявление, като с Определение №292/08.02.2021 г. на Административен съд – Бургас, по адм. дело №2390/2020 г., потвърдено с Определение №6280/26.05.2021 г. на Върховен административен съд на Република България, по адм. дело №5193/2021 г., жалбата е оставена без разглеждане.
С решение на Общински съвет – Бургас, прието по т. 19 от дневния ред на проведеното на 20.12.2021 г. заседание (Протокол №30), предназначението на общинското жилище (т. I - 4), находящо се в гр. Бургас, ул. „Антим I“ №45, ет. 1, е променено от фонд „Продажба“ във  фонд „Настаняване под наем на граждани с установени жилищни нужди“.  
На основание Протокол №8/06.10.2021 г. (т.61.2) на комисията по чл. 8, ал. 1 от НУРУЖНГННПОЖ, във връзка с чл. 18, ал. 4 и чл. 19, ал. 1, т. 1, под условието на чл. 5 от НУРУЖНГННПОЖ, е издадена моя Заповед №304/03.02.2022 г., с която г-жа Е. е пренастанена в общинското жилище, с полезна площ 70,87 кв.м (жилищна площ 40,70 кв.м), находящо се в гр. Бургас, ул. „Антим I“ №45, ет. 1. 
	На 16.05.2022 г. в ОП „Общински имоти“ – Бургас е подадено искане с вх. №94-01-38139(8) от г-жа Е. за закупуване на общинското жилище, в което е пренастанена с моя Заповед №304/03.02.2022 г. Искането е разгледано от комисията по чл. 8, ал. 1 от НУРУЖНГННПОЖ на 24.06.2022 г. (Протокол №7, т.3) и на 25.11.2022 г. (Протокол №10, т. I).
	Видно от препис извлечение от Протокол №10/25.11.2022г., комисията по чл. 8, ал. 1 от НУРУЖНГННПОЖ е взела единодушно решение, че отказва да предложи за продажба на г-жа Е. общинското жилище, находящо се в гр. Бургас, ЦГЧ, ул. „Антим I” №45, ет. 1, с идентификатор 07079.610. 107.1.1 в КККР на гр. Бургас, с обща площ 87 кв.м, полезна площ 70,87 кв.м и жилищна площ по чл. 19, ал. 1, т. 5 от НУРУЖНГННПОЖ – 40,70 кв.м. Комисията не е предложила удовлетворяване на искането по чл. 37, ал. 1, т. 5 от НУРУЖНГННПОЖ за закупуване на общинското жилище, депозирано с искане с вх. №94-01-38139(8)/16.05.2022 г. от г-жа Е.. 
Решението от 25.11.2022 г. на комисията по чл. 8, ал. 1 от НУРУЖНГННПОЖ е обжалвано пред Административен съд – Бургас. С Решение №544/23.05.2023 г. на Административен съд – Бургас, по адм. дело №188/2023 г., е отхвърлена жалбата на г-жа Е. против решение, взето с протокол №10/25.11.2022 г. на комисията по чл. 8, ал. 1 от НУРУЖНГННПОЖ, като съдът е приел, че комисията законосъобразно е приела, че наемателката не отговаря на условието по чл. 37, ал. 1, т. 4, във връзка с чл. 19, ал. 1, т. 1 от Наредбата. 
 Решение №544/23.05.2023 г. на Административен съд – Бургас, по адм. дело №188/2023 г., е обжалвано, като същото е отменено с Решение №2739/07.03.2024 г. на Върховен административен съд на Република България, по адм. дело №9254/2023 г.,  отменено е също и решението, взето с протокол №10/25.11.2022 г. на комисията по чл. 8, ал. 1 от НУРУЖНГННПОЖ и административната преписка е върната на Общински съвет – Бургас за ново произнасяне по заявлението на г-жа Е., за закупуване на процесното общинско жилище, при спазване на задължителните указания по тълкуване и прилагане на закона, дадени в  решението на съда. 
За достигане до заключенията, съдържащи се в диспозитива на Решение №2738/07.03.2024 г. на Върховен административен съд на Република България, по адм. дело №9254/2023 г., същият е посочил в мотивите на решението си следните съображения: „Безспорно по делото е установено, че М. Е. е наемател, настанена в общинско жилище, съгласно изискванията на Наредбата и същата е заявила, че желае да придобие това общинско жилище. В настоящия случай, с оспорения административен акт комисията е отказала на основание чл. 37, ал. 1, т. 4, във връзка с чл. 19, ал. 1, т. 1 от Наредбата да предложи продажба на М.Г.Е. на общинското жилище, подробно индивидуализирано в акта, тъй като жилищната площ по чл. 19, ал. 1, т. 1 от Наредбата е – 40,70 кв.м. По делото е допусната и приета съдебно-техническа експертиза (СТЕ), според която жилищната площ представлява сбор от площите на помещенията в жилището с основно предназначение – дневни, спални, детски стаи и столови (без кухни-столови). Установено е, че общинското жилище в което е настанена Е. се състои от входно и изолационно преддверие, вестибюл без пряко осветление, две спални, кухня - трапезария  и баня – тоалетна. Посочените от експерта помещения под №4 – спалня към ул. „Славянска“ е с площ от 12,41 кв.м, а №6 спалня към ул. „Антим I“ е с площ 12,76 кв.м, или общо 25,17 кв.м. Действително в чл. 19, ал. 1, т.1 е предвидено, че на едночленно семейство жилищната площ е до 25 кв.м, но в случая , установената площ от СТЕ е 25,17 кв.м, т.е. с 0,17 кв.м повече, която според настоящия съден състав е незначително превишена. Поради което в случая съразмерността на постановения отказ е следвало да се прецени на базата на всички данни за конкуренция между лични и обществени интереси, като същият не може да засяга права и законни интереси в по-голяма степен от най-необходимото за целта, за която тя се налага. Съгласно чл. 6, ал. 3 от АПК в случаите, когато се засягат права на граждани или организации, прилагат се онези мерки, които са по-благоприятни за тях, ако и по този начин се постига целта на закона. Действително, в разпоредбата на чл. 19, ал. 1, т. 1 от Наредбата са определени норми за жилищното настаняване, като за едночленно семейство е предвидено до 25 кв.м жилищна площ, както по-горе се установи жилищната площ е с 0,17 кв.м повече от нормативно определената, но същата минимално до степен на незначителност (по малко от 1%) надвишава предвидената площ, поради което административният съд, постановявайки отказа си се е произнесъл формално по отправеното искане, без да съобрази принципа, залегнал в чл. 6, ал. 3 от АПК.
Следователно комисията при упражняване на правомощието си по чл. 39, ал. 2 от Наредбата е отказала да отправи предложение до кмета на общината, но същата не е съобразила принципа на съразмерност по чл. 6, ал. 1 – 5 от АПК, като е опорочена и крайната цел, а именно разрешаване на жилищния въпрос. Действително преценката за наличието на условията за извършване на продажбата са в компетентността на комисията, но същата е следвало да съобрази действията си с чл. 6 от АПК. Поради това постановеното от комисията решение е в несъответствие с неговата цел, което води до незаконосъобразност на административния акт, което обуславя отмяната му на основание чл. 146, т. 5 от АПК.
По тези съображения обжалваното решение е постановено при допуснато нарушение на материалния закон и е необосновано. Следва да бъде отменено, като вместо него се постанови друго, с което да се отмени решение, взето с протокол №10/25.11.2022 г. на комисията по чл. 8 от Наредбата за условията и реда за установяване на жилищните нужди на граждани, настаняване под наем и продажба на общински жилища, а преписката следва да се върне на административния орган – Общински съвет – Бургас за ново произнасяне по заявлението на М.Г.Е, за закупуване на процесното общинско жилище в град Бургас, ул. „Антим I“ №45, етаж 1, с идентификатор 07079.610.107.1.1 в КК на гр. Бургас, при спазване на задължителните указания по тълкуване и прилагане на закона, дадени в настоящото решение.“
С писмо с вх. №08-00-15356/19.03.2024 г. от Административен съд – Бургас административната преписка е върната на Общински съвет - Бургас, след което същата е изпратена на комисията по чл. 8, ал. 1 от НУРУЖНГННПОЖ за ново произнасяне, при спазване на задължителните указания по тълкуване и прилагане на закона, дадени в Решение №2739/07.03.2024 г. на Върховен административен съд на Република България, по адм. дело №9254/2023 г.
След връщане на административната преписка, с Протокол №3/09.04.2024 г. комисията по чл. 8, ал. 1 от НУРУЖНГННПОЖ e взела единодушно следното решение по т. I: „Действително, налице е влязло в сила окончателно решение на ВАС, като Административен съд – Бургас връща преписката на Общински съвет – Бургас за ново произнасяне при съобразяване на мотивите на съда за тълкуване и прилагане на закона. Но също така в правомощията на комисията по чл. 8 от НУРУЖНГННПОЖ е преценката за наличието на условията за продажба и са от компетентността на същата. Комисията е установила отклоняване на нормите, посочени в закона и поради това, основавайки се на нормативните изисквания е взела своето решение. Това са обективни показатели, даващи основание за приемане на обективно решение. Преценката доколко минимално е отклонението от нормите и доколко е незначително не е в компетентността на същата комисия, като създаването на такава практика ще доведе до приемане не на обективни, а на субективни решения. Контролът на съда е контрол по законосъобразност, като в случая решаващият орган е разгледал и по същество, като вместо решението на комисията е постановил друго, съобразно своето тълкуване на нормата на чл. 6 от АПК.
Комисията приема решението на ВАС и ще предложи продажбата на жилището да продължи по законовия ред.“
Видно от служебна бележка с изх. №08-00-391(1)/07.11.2024 г., М.Г.Е. заплаща наем, такса смет и консумативи на общинското жилище и няма непогасени задължения. 
Апартаментът на ул. „Антим I“ №45 не е включен в  Раздел ІІ. „Продажба по реда на ЗОС, без търг или конкурс”, Точка 1. „Продажба на общински апартаменти на наематели, настанени по административен ред, за които има постъпили искания, окомплектовани с всички изискващи се документи” на Програмата за управление и разпореждане с общинска собственост за 2024 г., приета по т. 2 от дневния ред на седмото заседание на Общински съвет – Бургас, проведено на 14.02.2024 г., поради което същата следва да бъде допълнена.
В изпълнение на разпоредбите на чл. 41, ал. 2, във връзка с  чл. 22, ал. 3 от ЗОС, за описания имот е възложена и изготвена пазарна оценка от оценител на имоти, вписан в публичния регистър на КНОБ, която е определена в размер на 249 000 (двеста четиридесет и девет хиляди) лева.
Данъчната оценка на апартамента е в размер на 38 857,50 лева.
В резултат на гореописаното, съгласно правомощията ми по чл. 73, ал. 1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет - Бургас, е изготвена и внесена за разглеждане в Общински съвет – Бургас моя докладна записка с вх. №08-00-16325/18.11.2024 г. (изх. №53-00-231(3)/18.11.2024 г. на Община Бургас).
В докладната записка, на основание чл. 21, ал. 1, т. 8, от Закона за местното самоуправление и местната администрация, чл. 47, ал. 1, т. 3 и ал. 2 от Закона за общинската собственост, чл. 40 от НУРУЖНГННПОЖ, предвид решението от 09.04.2024 г. (Протокол №3) на комисията по чл. 8, ал. 2 от цитираната наредба, е предложен за гласуване от Общински съвет - Бургас следният проект на решение:
І. Допълва годишната Програма за управление и разпореждане с общинска собственост за 2024 г., приета с Решение №7-2/14.02.2024 г. на Общински съвет – Бургас, в частта на Раздел ІІ. „Продажба по реда на ЗОС, без търг или конкурс”, Точка 1. „Продажби на общински апартаменти на наематели, настанени по адмистративен ред, за които има постъпили искания, окомплектовани с всички изискващи се документи“ с нова подточка: ул. „Антим I“ №45, ет.1.
IІ. Променя предназначението на общинско жилище, актувано с Акт №10525/31.10.2024 г. за частна общинска собственост, представляващо апартамент в гр. Бургас, ул. „Антим I“ №45, ет. 1, от „жилище за настаняване под наем на граждани с установени жилищни нужди“ в „жилище за продажба“.
IІІ. Да се продаде на М.Г.Е., ЕГН***,  общинско жилище, находящо се в гр. Бургас, ул. „Антим I“ №45 (четиридесет и пет), етаж 1 (първи), представляващо самостоятелен обект в сграда – апартамент с идентификатор 07079.610.107.1.1 (нула седем нула седем девет точка шест едно нула точка едно нула седем точка едно точка едно) по одобрени КККР на гр. Бургас, находящ се на етаж 1 (първи) в жилищна сграда със смесено предназначение с идентификатор 07079.610.107.1 (нула седем нула седем девет точка шест едно нула точка едно нула седем точка едно), с адрес на имота: гр. Бургас, ул. „Антим I“ №45, състоящ се от входно и изолационно предверие, вестибюл, две спални, кухня - трапезария и баня-тоалетна, целият със застроена площ 87,19 (осемдесет и седем цяло и деветнадесет) кв.м, при съседни самостоятелни обекти в сградата: на същия етаж – 07079.610.107.1.2, под обекта – няма, над обекта – 07079.610.107.1.3, съгласно схема №15-583125-07.06.2024 г., издадена от СГКК - гр. Бургас, ведно с 16,40 (шестнадесет цяло и четиридесет) %  идеални части от общите части на сградата (8,04 кв.м) и от правото на строеж в имота, в който е построена сградата, за сумата от 249 000 (двеста четиридесет и девет хиляди) лева.
Докладната записка е разгледана от Общински съвет – Бургас на заседание, проведено на 26.11.2024 г., като приетото от Общински съвет – Бургас решение по т. 9 от Протокол №16 е именно обявено за нищожно от Административен съд – Бургас.
Към настоящия момент валидността на описаните в моя докладна записка с вх. №08-00-16325/18.11.2024 г. в Общински съвет – Бургас пазарната оценка, изготвена в изпълнение на разпоредбите на чл. 41, ал. 2, във връзка с  чл. 22, ал. 3 от ЗОС и удостоверение за данъчна оценка на общинския имот е изтекла и са изготвени нови, видно от които:
- към настоящия момент пазарната оценка на общинския апартамент, изготвена от оценител на имоти, вписан в публичния регистър на КНОБ, е определена в размер на 150 640 (сто и петдесет хиляди шестстотин и четиридесет) евро/294 626,23 (двеста деветдесет и четири хиляди шестстотин двадесет и шест лева и двадесет и три стотинки) лева; 
- данъчната оценка на апартамента към настоящия момент е в размер на 19 883,50 (деветнадесет хиляди осемстотин осемдесет и три евро и петдесет евроцента) евро/38 888,75  (тридесет и осем хиляди осемстотин осемдесет и осем лева и седемдесет и пет стотинки) лева.
Апартаментът на ул. „Антим I“ №45 не е включен в Раздел ІІ. „Продажба по реда на ЗОС, без търг или конкурс”, Точка 1. „Продажба на общински апартаменти на наематели, настанени по административен ред, за които има постъпили искания, окомплектовани с всички изискващи се документи” на Програмата за управление и разпореждане с общинска собственост за 2025 г., приета по т. 3 от дневния ред на двадесет и четвъртото заседание на Общински съвет – Бургас, проведено на 20.05.2025 г., поради което същата следва да бъде допълнена.
Предвид изложеното, на основание правомощията ми по чл. 73, ал. 1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет – Бургас, във връзка с Решение №758/23.01.2026 г. на Върховен административен съд на Република България, по адм. дело №7590/2025г., с което са оставени в сила Решение №3303/08.04.2025 г. и Определение  №5293/10.06.2025 г. на Административен съд – Бургас, по адм. дело №2257/2024г., предлагам Общински съвет - Бургас, на основание чл. 21, ал. 1, т. 8, от Закона за местното самоуправление и местната администрация, чл. 47, ал. 1, т. 3 и ал. 2 от Закона за общинската собственост, чл. 40 от Наредбата за условията и реда за установяване на жилищните нужди на граждани, настаняване под наем и продажба на общински жилища, и предвид решение от 09.04.2024 г. (Протокол №3) на комисията по чл. 8, ал. 2 от цитираната наредба, прието в изпълнение на Решение №2739/07.03.2024 г. на Върховен административен съд на Република България, по адм. дело №9254/2023 г.,  да вземе следното 

Р  Е  Ш  Е  Н  И  Е:

І. Допълва годишната Програма за управление и разпореждане с общинска собственост за 2025 г., приета с Решение №24-3/20.05.2025 г. на Общински съвет – Бургас, в частта на Раздел ІІ. „Продажба по реда на ЗОС, без търг или конкурс”, Точка 1. „Продажби на общински апартаменти на наематели, настанени по адмистративен ред, за които има постъпили искания, окомплектовани с всички изискващи се документи“ с нова подточка: ул. „Антим I“ №45, ет.1.
IІ. Променя предназначението на общинско жилище, актувано с Акт №10525/31.10.2024 г. за частна общинска собственост, представляващо апартамент в гр. Бургас, ул. „Антим I“ №45, ет. 1, от „жилище за настаняване под наем на граждани с установени жилищни нужди“ в „жилище за продажба“.
IІІ. Да се продаде на М.Г.Е., ЕГН***,  общинско жилище, находящо се в гр. Бургас, ул. „Антим I“ №45 (четиридесет и пет), етаж 1 (първи), представляващо самостоятелен обект в сграда – апартамент с идентификатор 07079.610.107.1.1 (нула седем нула седем девет точка шест едно нула точка едно нула седем точка едно точка едно) по одобрени КККР на гр. Бургас, находящ се на етаж 1 (първи) в жилищна сграда със смесено предназначение с идентификатор 07079.610.107.1 (нула седем нула седем девет точка шест едно нула точка едно нула седем точка едно), с адрес на имота: гр. Бургас, ул. „Антим I“ №45, състоящ се от входно и изолационно предверие, вестибюл, две спални, кухня - трапезария и баня-тоалетна, целият със застроена площ 87,19 (осемдесет и седем цяло и деветнадесет) кв.м, при съседни самостоятелни обекти в сградата: на същия етаж – 07079.610.107.1.2, под обекта – няма, над обекта – 07079.610.107.1.3, съгласно схема №15-35314/08.01.2025 г., издадена от АГКК, ведно с 16,40 (шестнадесет цяло и четиридесет) %  идеални части от общите части на сградата (8,04 кв.м) и от правото на строеж в имота, в който е построена сградата, за сумата от 150 640 (сто и петдесет хиляди шестстотин и четиридесет) евро/294 626,23 (двеста деветдесет и четири хиляди шестстотин двадесет и шест лева и двадесет и три стотинки) лева. 
Приложение: Писмо с вх. №61-00-44/11.02.2026 г. в Община Бургас (изх. №08-00-5459/11.02.2026 г. на Общински съвет – Бургас); Молба с вх. №08-00-18045/10.02.2026 г. в Общински съвет - Бургас;  Решение №758/ 23.01.2026 г. на ВАС, по адм. дело №7590/2025г.; Решение №3303/08.04.2025 г. и Определение  №5293/10.06.2025 г. на Административен съд – Бургас, по адм. дело №2257/2024г.; Решение №16-9/26.11.2024 г. на Общински съвет – Бургас; Докладна записка с вх. №08-00-16325/18.11.2024 г. в Общински съвет Бургас (изх. №53-00-231(3)/18.11.2024 г. на Община Бургас); Писмо с вх. №53-00-231/16.05.2024 г. в Община Бургас; Акт №10525/31.10.2024 г. за частна общинска собственост; Схема №15-583125-07.06.2024 г., издадена от СГКК - гр. Бургас; Извадка от архитектурен проект, одобрен на 30.09.1926 г.; Схема – разпределение на апартамента; Заповед №1904/11.11.1994 г. на кмета на Община Бургас; Удостоверение за наследници рег. №ЕД-5374/ 08.11.2024 г.; Нотариален акт №31, том III, дело №775/09.02.1995 г. за отстъпване право на строеж – суперфиция; Молба с вх. рег. №94-М-119/ 11.12.1996 г. в Община Бургас; Декларация от 10.12.1996 г.; Заповед №РД-11-810/10.07.1998 г. на областен управител на област Бургас; Писмо с изх. №ОС-94-М-119/96/08.12.1997 г. на Община Бургас; Молба с вх. №91-02-18/ 11.02.1998 г. в Община Бургас; Писмо с изх. №ОС-06-02-182/19.06.1998 г. на Община Бургас; Молба с вх. №ОС-94-М-99/25.09.1998 г. в Община Бургас; Декларация от 02.09.1998 г.; Молба с вх. №ОС-М-99/09.11.1998 г.; Решение на Общински съвет – Бургас, прието по т. 5.2. от дневния ред на проведеното на 28.05.1999 г. заседание (Протокол №45); Декларация от 02.08.1999 г.; Писмо с изх. №94-М-119/96/29.02.2000 г. на Община Бургас; Нотариален акт №105, том 54, дело №15536/1997 г. за продажба на недвижим имот; Молба с вх. №94-М-56/10.04.2000 г. в Община Бургас; Молба от 31.08.2000 г. в Община Бургас; Писмо с изх. №Ж-213-П/11.08.2000 г. на Община Бургас; Заповед №294/17.02.2006 г. на кмета на Община Бургас; Решение №12387/ 11.12.2006 г. на ВАС, по адм. дело №5643/2006 г.; Решение на Общински съвет – Бургас, прието по т. 9 от дневния ред на проведеното на 19.05.2011 г. заседание (Протокол №49); Писмо с вх. №94-01-28501-(7)/25.07.2019 г. в Община Бургас; Протокол №12/31.08.2011 г. на комисията по чл. 8, ал. 1 от НУРУЖНГННПОЖ; Писмо с изх. №91-00-36/1/07.06.2016 г. на ОП „Общински имоти“ - Бургас; Молба с вх. №94-01-19474/13.06.2016 г. в Община Бургас; Обяснителна записка с вх. №94-01-36(3)/ 25.07.2016 г. в ОП „Общински имоти“ - Бургас; Писмо с изх. №91-00-36/4/08.08.2016 г. на ОП „Общински имоти“ - Бургас; Писмо с изх. №94-01-28501(4)/21.11.2016 г. на Община Бургас; Заявление с вх. №94-01-28501(5)/23.11.2016 г. в Община Бургас; Решение №26/05.01.2018 г . на Административен съд – Бургас, по адм. дело №40/2017 г.; Решение №1482/19.07.2018 г. на Административен съд – Бургас, по адм. дело №40/2017 г.; Решение №8316/04.06.2019 г. на ВАС, по адм. дело №13933/2018 г.; Искане с вх. №94-01-28501(6)/11.07.2019 г. в Община Бургас; Решение №2366/26.08.2019 г. на кмета на Община Бургас; Определение №364/24.02.2020 г. на Административен съд – Бургас, по адм. дело №2278/2019 г.; Определение №7766/18.06.2020 г. на ВАС, по адм. дело №4756/2020 г.; Заявление с вх. №94-01-32531/06.10.2020 г. в Община Бургас; Определение №292/08.02.2021 г. на Административен съд – Бургас, по адм. дело №2390/2020 г.; Определение №6280/26.05.2021 г. на ВАС, по адм. дело №5193/2021 г.; Решение на Общински съвет – Бургас, прието по т. 19 от дневния ред на проведеното на 20.12.2021 г. заседание (Протокол №30); Протокол №8/06.10.2021 г. по т.61.2 на комисията по чл. 8, ал. 1 от НУРУЖНГННПОЖ; Заповед №304/03.02.2022 г. на кмета на Община Бургас; Искане с вх. №94-01-38139(8)/16.05.2022 г. в ОП „Общински имоти“ - Бургас; Протокол №7/24.06.2022 г. на комисията по чл. 8, ал. 1 от НУРУЖНГННПОЖ; Протокол №10/25.11.2022 г. на комисията по чл. 8, ал. 1 от НУРУЖНГННПОЖ; Решение №544/23.05.2023 г. на Административен съд – Бургас, по адм. дело №188/2023 г.; Определение №1688/10.07.2023 г. на Административен съд – Бургас, по ад. дело №188/2023 г.; Решение №2739/07.03.2024 г. на ВАС, по адм. дело №9254/2023 г.; Писмо с вх. №08-00-15356/19.03.2024 г. в Общински съвет - Бургас; Протокол №3/09.04.2024 г. комисията по чл. 8, ал. 1 от НУРУЖНГННПОЖ; Удостоверение за данъчна оценка с изх. №5202117535/07.06.2024 г., издадено от дирекция МПДТР при Община Бургас; Пазарна оценка от 08.11.2024 г., изготвена от оценител на имоти, вписан в публичния регистър на КНОБ; Служебна бележка с изх. №08-00-391(1)/07.11.2024 г. на ОП „Общински имоти“ – Бургас; Схема №15-35314-08.01.2025 г., издадена от АГКК; Удостоверение за данъчна оценка с изх. №5202006431/18.06.2026 г., издадено от дирекция МПДТР при Община Бургас; Пазарна оценка от 21.06.2026 г., изготвена от оценител на имоти, вписан в публичния регистър на КНОБ.


ДИМИТЪР НИКОЛОВ
Кмет на Община Бургас
image1.png




image2.png




